recursal/SuperWikiNEXT-32B huggingface dataset:
**Troye Sivan Mellet**, esinejanimega **Troye Sivan**, on Lõuna-Aafrika päritolu austraallasest YouTube'i isiksus, näitleja, laulja ja laulukirjutaja. 

Näitlejana on ta mänginud noort James Howletti 2009. aasta filmis "X-Meeste algus: Wolverine" ning ta oli peategelane filmi "Spud" triloogias. Ta teeb regulaarselt YouTube'i videoid; 2015. aasta septembri seisuga oli ta YouTube'i kanalil üle 3,9 miljoni tellija ja üle 205 miljoni vaatamise. 

Sivan sündis Lõuna-Aafrikas Johannesburgis 1995. aastal. Ta pere kolis Austraaliasse Perthi linna, kui Sivan oli 2-aastane. Sivan hakkas laulma ja näitlema juba lapsena. Ta on mänginud filmis "X-Meeste algus: Wolverine" ja Lõuna-Aafrika filmis "Spud". 2007. aastal hakkas Sivan tegema videoid, kus ta laulis, ning laadis neid üles sotsiaalmeediasse, millega ta lõpuks kogus 2 miljonit tellijat. 

Oma videote kõrval avaldas Sivan ka kaks iseseisvalt produtseeritud EP-d: "Dare to Dream" (2007) ja "June Harvely" (2012). 26. juunil 2014 teatas Sivan oma YouTube'i kanalil, et on sõlminud plaadilepingu Universal Musicuga. 2014. aasta augustis avaldas ta oma kolmanda EP – "TRXYE" – EMI Music Australia kaudu. 2015. aasta septembris avaldas Sivan oma neljanda EP "Wuld", mis tutvustas kuulajatele Sivani uut muusikat, mida tal oli plaanis lähiajal välja anda. 14. oktoobril avaldas Sivan oma kanalil treileri, millega reklaamis debüütalbumit "Blue Neighbourhood". Album koosnes kümnest laulust (*deluxe-*väljaandel oli 16 laulu).
**Vladimir Romaškin** (ersa keeles Йовлань Оло (**Jovlan' Olo**); 6. september 1951 – 29. august 2002) oli ersa muusik ja folklorist. Ta on tuntud kui ansambli Toorama asutaja.

Romaškin õppis Saranski muusikakoolis ja Kaasani konservatooriumis. 1980–1989 töötas ta Mordva keele, kirjanduse ja ajaloo uurimisinstituudis. 1990. aastal asutas ta koos kolme kaaslasega folklooriansambli Toorama, mis sai soome-ugri maailmas väga tuntuks. Esinemas käidi Soomes, Eestis, Lätis, Rootsis, Poolas ja Inglismaal.

2006. aastal avati Mordva Vabariigis Kotškurovo rajoonis Vir Tavla külas Romaškini majamuuseum Etno-Kudo.

Tunnustus
---------

* Mordva Vabariigi teeneline kultuuritegelane
* Maarjamaa Risti V klassi teenetemärk (2001)
* Anatoli Rjabovi nimeline auhind (2002)

Viited
------

1. ↑
2. ↑
3. ↑  Евдокимова Т. Его «Торама» звучит на весь мир. // Вперед. Атяшевского района. – 14 сентября 2006.
4. ↑  Teenetemärkide kavaleride andmekogu – 235
**Celebrity Equinox** on ettevõttele Celebrity Cruises kuuluv ristluslaev, mis on ehitatud Meyer Werfti tehases Papenburgis Saksamaal 2009. aastal.

Celebrity Equinox on teine topeltpõhjaga Solstice-klassi ristluslaev, ta sõsarlaevad on Celebrity Solstice ja Celebrity Eclipse ning 2011. aastal valminud Celebrity Silhouette ja 2012. aastal valminud Celebrity Reflection. Solstice-klassi laevad on keskkonnasõbralikud: neil on päikesepatareid, nende kere projekti ja värvkatet on täiustatud ja valgustussüsteem kasutab valgusdioode. Nende täiustuste tõttu kasutab Solstice-klassi laev 30% vähem energiat kui teised sama suured laevad.

Ajalugu
-------

Laevaehituslepingule kirjutati alla 9. septembril 2005. Kiil pandi Meyer Werfti laevatehases Papenburgis Saksamaal 6. augustil 2008 ja laev tehasenumbriga 676 veesati 6. juunil 2009. 16. juulil 2009. aastal anti valmis laev omanikule üle. Laeva ehitamine maksis 500 miljonit eurot (641 miljonit dollarit). Laev ristiti 29. juulil 2009 Southamptonis, ristiema on Nina Barough.

Laeva kasutamine
----------------

Celebrity Equinox asus oma esmareisile 31. juulil 2009. aastal Southamptonist Norra mere suunasse. Suviti sõidab Celebrity Equinox Euroopas ja reisid väljuvad Civitavecchiast. Talviti sõidab laev Kariibi merel ning reisid väljuvad 2012. aasta lõpul Fort Lauderdale’ist. Laev sõidab Malta lipu all.

Celebrity Equinox võib peale võtta 2850 reisijat, laevaperes on 1271 liiget.

Tehnilised andmed
-----------------

Celebrity Equinox on 317,20 m pikk ja 36,9 m lai, süvisega 8,3 m ja kogumahutavusega 121 878. Laeval on 17 tekki.

Celebrity Equinox'il on 4 Wärtsilä diiselmootorit W16V46, mille koguvõimsus on 67,2 MW, laeva kiirus on 24 sõlme. Laeva sõuseadme moodustavad 3 Wärtsilä põtkurit CT300, millest igaühe võimsus on 3 MW.

Vaata ka
--------

* Kruiisilaevade loend

Viited
------

1. 1 2 3  Det Norske Veritas (inglise keeles)
2. ↑  "Fakta om fartyg". Originaali arhiivikoopia seisuga 1.08.2012. Vaadatud 3.08.2013. (rootsi keeles)
3. 1 2 3 4  "Fakta om fartyg". Originaali arhiivikoopia seisuga 31.07.2012. Vaadatud 3.08.2013. (rootsi keeles)
4. ↑  Schlüsselübergabe der Celebrity Solstice (saksa keeles)
5. 1 2  Zweites Post-Panamax-Schiff für Celebrity Cruises Schiff Nummer 100 auf der "neuen" Werft (saksa keeles)
6. ↑  Erster Block im Dock der MEYER WERFT (saksa keeles)
7. ↑  Solarboote „begrüßen" den neuen Luxusliner (saksa keeles)
8. ↑  Taufe des neues Kreuzfahrtschiffes[*alaline kõdulink*] (saksa keeles)
9. ↑  Die-neuen-schwimmenden-Kleinstaedte.html Die neuen schwimmenden Kleinstädte (saksa keeles)

Välislingid
-----------

* Celebrity EquinoxSM Celebrity Cruises kodulehel (inglise keeles)
**Vladimir Raska** (sündinud **Heinrich Raska**; 15. veebruar 1852 Abja-Päraküla, Halliste kihelkond – 23. oktoober 1919) oli eesti rahvusliku liikumise tegelane ja õigeusu vaimulik.

Sündis Abja-Pärakülas Tõõtsimõisa taluperemehe pojana. Õppis kohalikus vallakoolis, aastatel 1872–1874 Tartu gümnaasiumis ja 1875–1876 Pärnu gümnaasiumis. Tartu Ülikooli usuteaduskonnas õppis ta aastatel 1877–1886 (ei lõpetanud ülikooli). Ülikoolis oli aastast 1877 Eesti Üliõpilaste Seltsi liige ja võttis osa eesti seltskonna tegevusest. Kuid pärast mitmekordset teoloogia lõpueksami äpardumist astus ta aastal 1886 vene õigeusku ning õppis Peterburi Vaimulikus Akadeemias aastatel 1886–1891, lõpetas Peterburi Vaimuliku Akadeemia kandidaadina. Pühitseti preestriks 9. märtsil 1891.

Oli aastatel 1891–1919 Prangli-Maaritsa õigeusu koguduse preester. Töötas Kuuste ministeeriumikoolis usuõpetajana.

Viited
------

1. ↑  Eesti Üliõpilaste Selts 1870-1905, Väljaandja Eesti Üliõpilaste Seltsi vanematekogu, New-York 1965
2. ↑
**Inseneri loss** on kunagise Abja linavabriku omaniku Mats Kissa luksuslik elamu. See valmis aastatel 1922–1924. Hoone ehitasid saksa töölised arhitekt Heerwageni projekti järgi.

Kirjeldus
---------

Kõrge kivikatusega hoone oli elavalt liigendatud, nurgad dekoreeritud sõõrmotiividega. Esimesel korrusel olid kabinet, elutuba, kaks saali, veranda ja söögituba ning kolm magamistuba, teisel korrusel kaks külalistetuba, peosaal ja teenijatoad, mille juurest viis eraldi trepp alla kööki.

Saalides oli pähklipuumustriga tammeparkett. Enamus muid ruume olid laudpõrandaga, vannitoad kivipõrandaga. Mats Kissa kabineti seinad olid kaetud pähklipuust paneelidega. Elutoas oli tammepuust lagi, muud laed olid kaunistatud kipsornamentidega. Fuajee laes oli kasutatud klaasi. Kamin oli kaetud Meissneri portselanist kividega.

Häärberi lähistel oli veel neli maja, väike kahe korteriga ametnike maja, kus elasid umbes 1927/28. aastani Matsi õde Reet Laks ja ta abikaasa August, ning eemal veel kaks suuremat tööliste kortermaja.

Teisel pool häärberit metsa ääres oli garaaž kahele autole, mille teisel korrusel oli autojuhikorter. Vabriku sepikoja peal oli samuti korter, milles elas Mats Kissa vennapoeg Ants Kissa.

Häärberit ümbritses Prantsuse stiilis aed, kus oli umbes 100 viljapuud, sh 60 õunapuud.

Ajalugu
-------

Inseneri Loss 2008. aasta kevadel (Foto: Raimo Ilsjan)
Taolise suursuguse hoone ehitamine pakkus Abjas palju kõneainet. Häärber ehitati ülikorralikult ja seda viimistleti peensusteni. Häärberit ümbritsevas aias oli tööl aednik, sealsed viljapuud andsid nii palju saaki, et vabriku rahvas ei jõudnud seda iial ära süüa, mistõttu pidi Mats Kissa igal aastal suure osa saagist Rootsi saatma.

Nõukogude okupatsiooni saabudes tõsteti Mats Kissa oma perega Inseneri lossist välja ning pandi elama Jussi kõrtsi. 
Inseneri Lossist sai linavabriku klubi, kus korraldati üritusi ning vabriku tööliste koosviibimisi. Klubist saadeti viimasele teekonnale ka lahkunud vabrikutööliste põrmud.

Pärast Abja linavabriku töö seiskumist lagunes ka Inseneri loss. 1990. aastate alguses olid hoonel veel uksed ja aknad ees, kuid kunagine suursugune häärber oli võssa kasvanud ning täielikult lagastatud. 
Praegu kuulub hoone OÜ Kissa Varale, kes on võtnud kavaks hoone taastada ning rajada sinna konverentsikeskuse. 2016. aastaks on hoone välisilme taastatud.

Kirjandus
---------

* Aksel Tiideberg. Abja aastad ja inimesed. 2007. Lk 114–115.
* Aime Jõgi. Inseneri Lossi lennukad ideed vedelevad purunenult maas. Sakala 6. juuli 2002.
* Toomas Alatalu. Abja linateadlase Kissa peegel ripub meie kodu seinal. Sakala 20. juuli 2002.
* Abja linavabriku häärberist saab konverentsikeskus. Sakala 22. august 2012.
* Henry Kuningas. Abja linavabrik. Dokumenteerimine. Tallinn 2012.
* Eesti Entsüklopeedia Abja\_linavabrik

Viited
------

1. ↑  "Kissa häärber elik Inseneri loss". Originaali arhiivikoopia seisuga 1. mai 2018. Vaadatud 30. aprillil 2018.

Välislingid
-----------

* Raimo Ilsjani fotogalerii Inseneri lossist
|  |  |
| --- | --- |
|  |  *See artikkel räägib atmosfäärinähtusest; Nietzsche teose kohta vaata artiklit Koidupuna (Nietzsche)* |

---

Koidupuna Angkor Wati juures (Kambodža, märts 2005)
Koidupuna Chemnitzi kohal (detsember 2006)
Koidupuna Bingeni kohal (juuni 2007)
**Koidupuna** on päikeseketta, taeva (idataeva) ja pilvede punane värvus päikesetõusu ajal ning enne ja veidi pärast seda. Võimalikud on ka oranžid ja violetsed toonid.

Põhjus
------

Koidupuna põhjuseks on see, et väiksema lainepikkusega (sinine ja violetne) valgus hajub atmosfääris Rayleigh' hajumise käigus kõige rohkem. Mida madalamal on päike, seda paksema õhukihi peab päikesevalgus läbima, nii et punane valgus, mille lainepikkus on suurim, jääb domineerima.

Aeg
---

Koidupuna algab pool kuni kolmveerand tundi enne päikesetõusu.

Olenevalt pilvisusest, geograafilisest asendist ja õhu aerosoolisisaldusest võib koidupuna olla vaadeldav ka hiljem, kui päikeseseis ei ole liiga kõrge.

Kuutõus
-------

Analoogne nähtus on mõnikord vaadeldav täiskuu tõusu ajal.

Vaata ka
--------

* Ehapuna
* Hämarik
* Taevasina

Välislingid
-----------

* Koidu- ja ehapuna (*saksa keeles*)
**Maimu** on eesti naisenimi.

Eesnimi Maimu esineb esimest korda Mats Tõnissoni 1886. aasta tähtraamatus (ilmunud 1885). Maimu on ka üks tegelane Georg Eduard Luiga 1886. aastal ilmunud jutustuses "Muruneid". August Kitzbergi jutustus "Maimu" ilmus 1892. aastal. Aastatel 1910–1930 anti nime suhteliselt palju, seejärel kasutus vähenes tunduvalt.

2018. aasta 1. jaanuari seisuga oli eesnimi Maimu 1286 naisel. Maimu on populaarsuselt 144. naisenimi. Maimu on keskmiselt 74 aasta vanune (mediaanvanus on 76). Kõige populaarsem on eesnimi Maimu vanuserühmas 85+, kus neid on 10 000 elaniku kohta 59,81.

Nime kandjaid
-------------

* Maimu Berg, Eesti kirjanik, kriitik, tõlkija, ajakirjanik ja poliitik
* Maimu Kaarnaväli, eesti arhitekt
* Maimu Krinal, eesti laulja (metsosopran) ja näitleja
* Maimu Ohanian, eesti arstiteadlane (radioloog)
* Maimu Saarepera, eesti majandustegelane
* Maimu-Koidula Sirel, eesti koorijuht ja muusikaõpetaja
* Maimu Rahel Vannas, eesti kunstnik

Viited
------

1. ↑  Edgar Rajandi. Raamat nimedest. Tallinn, 1966, lk. 119
2. ↑  "Arhiivikoopia". Originaali arhiivikoopia seisuga 31. juuli 2020. Vaadatud 31. juulil 2018.`{{netiviide}}`: CS1 hooldus: arhiivikoopia kasutusel pealkirjana (link)
**Koidu tänav** on tänav Kunda linnas, see paikneb linna kesk- ja lääneosas.

Tänav on 2152 meetrit pikk, alguses laiusega ligi 21 meetrit ja lõpuosas umbes 8 meetrit.

Koidu tänav saab alguse Rakvere maantee ringristmikult ning suundub loode poole, ristudes Võidu, Kalevi, Kalda, Aia, Eha, Videviku, Loode ja Mäe tänavaga. Tänav lõpeb linna lääneosas tupikuga.
Tänav on suures osas ehitatud puiesteena, rajatud on kõnniteed.

Hoonestus
---------

* Võidu ja Koidu tänavate ristmikul (Koidu 9) asub kahekorruseline ärihoone, mis oli varem Kunda linna kaubamajaks.
* Koidu 8 hoone oli varem kasutuses Lähta väikelaste koolimajana.
* Kalda ja Koidu tänavate ristmikul asub Kunda Noortemaja (Koidu 13).
* Koidu 75 hoones tegutseb Kunda Linna Lasteaed Kelluke.
* Koidu 44 paikneb Kunda linna veepuhastusjaam.

Tänava ülejäänud osas paiknevad põhiliselt ühepereelamud, lõpuosas ka korterelamud.

Viited
------

1. ↑  Kunda linna kaart
2. ↑  Teeregister(Vaadatud 28.03.2021)
3. ↑  Geoportaal(vaadatud 28.03.2021)

Välislingid
-----------

* Vaade Koidu-Aia tänava ristmikult loode suunas
Ryan Poehling 2021. aastal Montreal Canadiensis mängimas
**Ryan Poehling** (sündinud 3. jaanuaril 1999 Lakeville'is Minnesotas) on USA jäähokimängija, kes mängib keskründajana NHL-i klubis Pittsburgh Penguins.

Aastatel 2016–2019 mängis ta St. Cloud State University jäähokimeeskonnas.

2017. aastal valis Montreal Canadiens ta NHL-i *draft* '​is 25. valikuna. Canadiensiga sõlmis ta 2019. aasta märtsis kolmeaastase lepingu. NHL-is debüteeris ta sama aasta 6. aprillil hooaja viimases mängus Toronto Maple Leafsi vastu ja tegi selles mängus kübaratriki. Poehling sai sellega alates 1943. aastast esimeseks Canadiensi mängijaks pärast Alex Smarti, kes on oma debüütmängus kübaratriki teinud.

Hooajal 2019–20 osales ta NHL-is 27 mängus, kuid sai kirja vaid ühe värava ja ühe väravasöödu. Lisaks mängis ta samal hooajal American Hockey League'is (AHL) Canadiensi tütarklubis Laval Rocket, kus ta tegi 36 mänguga 5+8. Hooajal 2020–21 mängis Poehling vaid AHL-is, tehes 28 mänguga 11+14. 2021. aasta augustis pikendas ta Canadiensiga lepingut kahe aasta võrra. Hooajal 2021–22 sai Poehling NHL-is 57 mänguga kirja üheksa väravat ja kaheksa väravasöötu.

2022. aasta juulis kaubeldi Poehling Canadiensist Pittsburgh Penguinsi.

2017. aastal tuli Poehling USA kuni 18-aastaste koondisega omavanuste maailmameistriks. USA kuni 20-aastaste koondisega võitis ta 2018. aasta juunioride maailmameistrivõistlustel pronksmedali ja 2019. aastal hõbemedali. 2019. aasta juunioride maailmameistrivõistlustel, kus ta lõi viis väravat ja andis kolm väravasöötu, valiti Poehling turniiri väärtuslikumaks mängijaks.

Viited
------

1. ↑  "Poehling has hat trick in NHL debut for Canadiens, who defeat Maple Leafs". nhl.com. 7.4.2019. Vaadatud 1.5.2022
2. ↑  "Two-year contract extension for Ryan Poehling". nhl.com. 27.8.2021. Vaadatud 1.5.2022
3. ↑  "Canadiens trade defenceman Jeff Petry to Penguins". *Sportsnet*. 16. juuli 2022. Vaadatud 16. juulil 2022.

Välislingid
-----------

* Ryan Poehling NHL.com lehel
* Ryan Poehling hockeydb.com lehel

| * v
* r
Pittsburgh Penguins |
| --- |
| 
**Väravavahid**: Casey DeSmith **·** Tristan Jarry |
| 
**Kaitsjad**: Brian Dumoulin **·** Pierre-Olivier Joseph **·** Kris Letang **·** Jeff Petry **·** Marcus Pettersson **·** Chad Ruhwedel **·** Jan Rutta |
| 
**Ründajad**: Josh Archibald **·** Teodors Blugers **·** Drake Caggiula **·** Jeff Carter **·** Sidney Crosby **·** Jake Guentzel **·** Danton Heinen **·** Kasperi Kapanen **·** Jevgeni Malkin **·** Brock McGinn **·** Ryan Poehling **·** Samuel Poulin **·** Rickard Rakell **·** Bryan Rust **·** Jason Zucker |
Ryan Sessegnon 2017. aastal Fulhami särgis
**Kouassi Ryan Sessegnon** (sündinud 18. mail 2000 Roehamptonis) on Inglismaa jalgpallur, kes mängib vasakkaitsja või vasaku äärepoolikuna Inglismaa Premier League'i klubis Tottenham Hotspur.

Ta liitus 2008. aastal Fulhami noorteakadeemiaga. Klubi põhimeeskonnas tegi ta debüüdi 16 aasta ja 81 päeva vanuselt 9. augustil 2016 EFL Cupi mängus Leyton Orienti vastu. Inglismaa esiliigas tegi ta debüüdi 16. augustil mängus Leeds Unitedi vastu. Juba järgmises mängus 20. augustil lõi ta Cardiff City vastu oma klubikarjääri esimese värava. Ta sai sellega esimeseks 2000. aastatel sündinud mängijaks, kes on Inglismaa liigasüsteemis värava löönud ja kõige nooremaks väravalööjaks Inglismaa esiliigas.

Hooajal 2016–17 käis Inglismaa esiliigas väljakul kokku 25 korral ja lõi viis väravat. Ta valiti sel hooajal liiga sümboolsesse koosseisu. Järgmine hooaeg kujunes veelgi edukamaks, kui ta lõi liigas 46 mänguga kokku 15 väravat, sealhulgas sai ta 21. novembril mängus Sheffield Unitedi vastu kirja kübaratriki. Fulham sai liigas kolmanda koha ja tõusis tänu võitudele üleminekumängudel järgmiseks hooajaks Premier League'isse. Ka hooajal 2016–17 valiti ta esiliiga sümboolsesse koosseisu ning lisaks esiliiga parimaks mängijaks.

Premier League'is tegi ta debüüdi 11. augustil 2018 mängus Crystal Palace'i vastu. Esimese värava lõi ta liigas 20. oktoobril mängus Cardiff City vastu. Sessegnon sai sellega esimeseks 2000. aastal sündinud mängijaks, kes on Premier League'is värava löönud.

2019. aasta augustis sõlmis ta viieaastase lepingu Tottenham Hotspuriga. 11. detsembril 2019 lõi ta UEFA Meistrite Liiga alagrupimängus värava Müncheni Bayerni vastu, saades Tottenham Hotspuri noorimaks väravalööjaks Meistrite Liigas. 2020. aasta oktoobris suundus ta üheks hooajaks laenule Saksamaa Bundesliga klubisse TSG 1899 Hoffenheim.

2017. aastal tuli ta Inglismaa kuni 19-aastaste koondisega omaealiste Euroopa meistriks.

Viited
------

1. ↑  "Fulham 2–2 Cardiff". BBC Sport. 20.8.2016. Vaadatud 26.12.2018
2. ↑  "Premier League stats: Ryan Sessegnon and the millennium babies making an impact". BBC Sport. 21.10.2018. Vaadatud 26.12.2018
3. ↑  "Ryan Sessegnon makes Tottenham history with Champions League goal against Bayern Munich". Metro. 11.12.2019. Vaadatud 5.10.2020
4. ↑  "Ryan Sessegnon: Tottenham defender completes loan move to Hoffenheim". skysports.com. 5.10.2020. Vaadatud 5.10.2020

Välislingid
-----------

 Ryan Sessegnon – pildid, videod ja helifailid Wikimedia Commonsis
* Profiil Tottenham Hotspuri kodulehel
**Ryan Keith Whiting** (sündinud 24. novembril 1986 Harrisburgis Pennsylvanias) on USA kuulitõukaja, kahekordne sisekergejõustiku maailmameister (2012, 2014). Ta on võistelnud ka kettaheites.

Whiting võitis 2005. aasta juunioride Pan-Ameerika meistrivõistlustel esikoha kuulitõukes ja kettaheites. Ta võitis NCAA sisemeistrivõistlustel kuulitõukes esikoha 2008, 2009 ja 2010, samuti (väli)kergejõustiku meistrivõistlustel 2009 ja 2010. Kettaheites võitis ta NCAA meistrivõistlusted 2010. 2011. aasta Taegu maailmameistrivõistlustel oli ta seitsmes.

Whiting võitis 2012. aasta sisemaailmameistrivõistlustel İstanbulis kuldmedali isikliku rekordiga 22.00. Londoni olümpiamängudel oli ta üheksas tulemusega 20,64.

2013. aasta maailmameistrivõistlustel Moskvas võitis Whiting hõbemedali tulemusega 21.57. Samal aastal tuli ta USA meistriks nii sise- kui ka välitingimustes. 2014. aastal tuli ta teist korda sisemaailmameistriks.

2013. aastal püstitas ta Dohas uue isikliku rekordi 22.28 kuulitõukes. Sisetingimustes on tema rekord 22.23, mis on püstitatud 2014. aasta veebruaris Albuquerques. Kettaheite rekord on 61.11 aastast 2008.

Viited
------

1. ↑  "Ryan Whiting". *thesundevils.com* (inglise). Vaadatud 08.03.2014.
2. 1 2 3 4 5  "Ryan Whiting". *tilastopaja.org* (inglise). Vaadatud 08.03.2014.[*alaline kõdulink*]
3. ↑  Parts, Kadi (toim.). "Meeste kuulitõukes tuli sise-MMil võitjaks Ryan Whiting". *sport.postimees.ee*. Vaadatud 08.03.2014.

Välislingid
-----------

* Ametlik koduleht
* Ryan Whiting Rahvusvahelise Kergejõustikuliidu kodulehel Muuda Vikiandmetes
* Profiil USATF lehel
**Maimu Saarepera** (10. juuni 1932 Paide vald, Järvamaa – 3. november 2022) oli eesti majandusteadlane.

Elulugu
-------

Maimu Saarepera on talupidaja tütar.

Lõpetas 1950 Paide Kooperatiivkaubanduse Tehnikumi, 1954 Tallinna Polütehnilise Instituudi (TPI) majandusteaduskonna, 1961 TPI aspirantuuri, majanduskandidaat (1964, Eesti NSV Teaduste Akadeemia), väitekiri "Организационные и методические проблемы текущего общего анализа работы промышленных предприятий". Oli 1955–58 TPI statistika ja raamatupidamise kateedri vanemlaborant, 1961–65 assistent ja vanemõpetaja, 1965–75 dotsent, ühtlasi 1966–70 TPI õhtuse teaduskonna prodekaan, 1975–93 statistika kateedri dotsent, 1992–93 teoreetilise majandusteaduse ja metodoloogia instituudi vanemteadur. Koostanud arvukalt õppevahendeid.

Teadustöö
---------

Uurimisvaldkonnad: tööstusstatistika ja rahvastikustatistika. Tunnustatumaid tööstusstatistika spetsialiste. "Ehitusökonoomika oskussõnastiku" töögrupi juht. Umbes 50 teadustrükist.

Viited
------

1. 1 2 3 4  Eesti teaduse biograafiline leksikon, 3. köide

Teoseid
-------

* Tööstusettevõtte aasta- ja kvartaliaruannete seletuskirja tüüpprogramm ja näitajate arvutamise metoodika. Tallinn, 1962
* Tööstustoodangu omahinna statistika. Tallinn, 1967
* Töö statistika. Tallinn, 1974
* Tööstustoodangu statistika. Tallinn, 1978
* Rahvastiku enesetunnetus. Mida uuritakse rahvaloendustel üldse ja eriti 1979. aasta üleliidulisel rahvaloendusel (kaasautor U. Mereste). Tallinn, 1978
* Arvjoonised (kaasautor U. Mereste). Tallinn, 1984
* Tööstusstatistika lühike oskussõnastik. Tallinn, 1985
* Матричное моделирование многоэлементных факторных систем. M, 1990.

Kirjandus
---------

* Tallinna Polütehniline Instituut 1936–1986. Tallinn, 1986, 337, 343–344, 395, 446, 501.
* *Eesti teaduse biograafiline leksikon.* 3. köide: *N–Sap* TTEÜ, avaldatud elektrooniliselt 2013

 *Käesolevas artiklis on kasutatud "Eesti teaduse biograafilise leksikoni" materjale.*
See artikkel See artikkel räägib ujujast.  stsenaristi kohta vaata artiklit Ryan Murphy (stsenarist).  

---

**Ryan Fitzgerald Murphy** (sündinud 2. juulil 1995 Chicagos Illinoisis) on Ameerika Ühendriikide ujuja, kes on spetsialiseerunud seliliujumisele. Ta on meeste 100 meetri seliliujumises (pikk rada) kolmekordne olümpiavõitja ja maailmarekordimees.

Murphy teenis 2011. aastal oma karjääri esimesed rahvusvahelised medalid, mõlemad 200 meetri seliliujumises. 2011. aastal Limas peetud juunioride maailmameistrivõistlustel võitis Murphy 200 meetri seliliujumises pronksmedali ajaga 1.59,63. Hiljem, 2011. aasta Pan-Ameerika mängudel, võitis Murphy veel ühe pronksi ka 200 meetri seliliujumises. Finaalis sai ta ajaks 1.58,50.

2012. aasta Ameerika Ühendriikide olümpiakatsevõistlustel, kus peeti 2012. aasta olümpiamängude kvalifikatsioonivõistlus, jäi Murphy olümpiavõistkonnast välja, saavutades 100 meetri seliliujumises kuuenda koha (53,92) ja 200 meetri seliliujumises neljanda koha (1.57,39). 

2012. aasta Istanbulis toimunud lühiraja maailmameistrivõistlustel võitis Murphy kuld- ja pronksmedali. Tema pronks tuli 200 meetri seliliujumises ajaga 1.48,86, kui ta finišeeris Radosław Kawęcki ja Ryan Lochte järel. Murphy kuulus 4x100 meetri kombineeritud teateujumises kuldmedali võitnud USA võistkonda (osales eelujumises ja ujus seliliujumises aja 50,91). 

2013. aasta USA meistrivõistlustel pääses Murphy kvalifikatsiooni kaudu 2013. aasta maailmameistrivõistlustele, saavutades 100 ja 200 meetri seliliujumises kolmanda koha (ajad 53,38 ja 1.56,37). 

2016. aasta suveolümpiamängudel sai Murphy kulla 100- ja 200 meetri seliliujumises. Murphy võitis kulla ka 4 × 100 meetri kombineeritud teateujumises ning tema avavahetuses ujutud aeg 51,85 ületas Aaron Peirsoli 2009. aastal püstitatud endise maailmarekordi. Pika raja maailmameistrivõistlustest on Murphy'l võitnud kolm kulda, kõik teateujumises, viis hõbedat ja üks pronks. Lühiraja maailmameistrivõistlustel on ta saavutanud neli kulda, kolm hõbedat ja ühe pronksi.

2011. aasta Pan-Ameerika meistrivõistlustel võitis Murphy 200 m seliliujumises pronksmedali.

Murphy lõpetas 2013. aastal Floridas Jacksonville'is Bollesi kooli ja astus California Berkeley ülikooli. Ujudes Californias kuldsete karude eest, on ta kaheksakordne NCAA individuaalne USA meister, võites 100 jardi ja 200 jardi seliliujumise aastatel 2014, 2015, 2016 ja 2017.
|  |
| --- |
|  |
| Medalikohad |
| Maailmameistrivõistlused |
| **Kuld** | 2016 | jäähoki |

**Ryan James Murray** (sündinud 27. septembril 1993 Reginas Saskatchewani provintsis) on Kanada jäähokimängija, kes mängib kaitsjana NHL-i klubis Edmonton Oilers.

Aastatel 2009–2013 mängis ta neli hooaega Western Hockey League'i klubis Everett Silvertips.

2012. aastal valis Columbus Blue Jackets ta NHL-i *draft* '​is teise valikuna. NHL-is tegi ta debüüdi 4. oktoobril 2013 mängus Calgary Flamesi vastu. Esimese värava lõi ta liigas sama aasta 25. oktoobril mängus Toronto Maple Leafsi vastu. Murray on sageli olnud kimpus vigastustega, näiteks hooajal 2014–15 osales ta vaid kaheteistkümnes põhihooaja mängus.

2020. aasta oktoobris siirdus ta New Jersey Devilsisse, kus mängis ühe hooaja. 2021. aasta augustis sõlmis ta üheaastase lepingu Colorado Avalanche'iga. 2022. aasta septembris sõlmis ta aastase lepingu Edmonton Oilersiga.

2016. aastal tuli Murray Kanada jäähokikoondise koosseisus maailmameistriks. Ta on kuulunud Kanada koondisse veel ka 2012. ja 2018. aastal.

Viited
------

1. ↑  "Devils acquire Ryan Murray from Columbus". New Jersey Devils. 8.10.2020. Vaadatud 16.1.2021
2. ↑  "Avalanche Signs Ryan Murray". nhl.com. 3.8.2021. Vaadatud 18.12.2021
3. ↑  "Oilers sign Ryan Murray to a one-year deal". Edmonton Oilers. 2. september 2022. Vaadatud 2. septembril 2022.

Välislingid
-----------

* Ryan Murray veebilehel NHL.com
* Ryan Murray veebilehel hockeydb.com

| * v
* r
Edmonton Oilers |
| --- |
| 
**Väravavahid**: Jack Campbell **·** Stuart Skinner **·** Mike Smith |
| 
**Kaitsjad**: Evan Bouchard **·** Philip Broberg **·** Cody Ceci **·** Vincent Desharnais **·** Mattias Ekholm **·** Oscar Klefbom **·** Brett Kulak **·** Ryan Murray **·** Darnell Nurse |
| 
**Ründajad**: Nick Bjugstad **·** Leon Draisaitl **·** Warren Foegele **·** Dylan Holloway **·** Zach Hyman **·** Mattias Janmark **·** Evander Kane **·** Klim Kostin **·** Connor McDavid **·** Ryan McLeod **·** Ryan Nugent-Hopkins **·** Derek Ryan **·** Devin Shore **·** Kailer Yamamoto |
**Bistriku raudteejaam** (bosnia keeles *Zgrada željezničke stanice Bistrik*) on Bosnia ja Hertsegoviina pealinna Sarajevo endine raudteejaam. 2006. aastast muinsuskaitse all olev ehitis asub linna lõunaosas samanimelises asumis. See on algse Bosnia Idaraudtee (saksa keeles *Bosnische Ostbahn*) jäänuk.

Ajalugu
-------

Raudteejaam aastal 1906
Raudteejaam avati 1882. aastal pärast seda, kui Austria-Ungari administratsioonil õnnestus ehitada kitsarööpmeline liin praegusest Slavooniast läbi Bosna jõe oru kuni Sarajevoni. Seejärel arendati raudteevõrku edasi Bosnia kaugematesse osadesse. Nende hulka kuulusid provintsi idaosa, Drina jõe org ja piir Serbia Kuningriigiga, kus paiknesid sõjaväegarnisonid. Bistriku kaudu sai edasi sõita Belgradi, Sofiasse, Skopjesse, Thessaloníkisse ja İstanbuli.

Kolmekorruseline jaamahoone ehitati tollal populaarses juugendlikus arhitektuuristiilis. Esimesel korrusel oli ooteruum ja teisel dispetšeribüroo ning raudteetöötajate tööruumid.

Lisaks jaamale oli seal ka väiksem hoone auruvedurite veevarude täiendamiseks ja hammasrataste määrimiseks.

29. juunil 1914 saadeti sealt Viini poole teele rong päev varem linnas mõrvatud Austria-Ungari troonipärija Franz Ferdinandi surnukehaga.

Kaasaeg
-------

Pärast raudtee tegevuse lõppu 1978. aastal kasutati jaama elamuna. Seal on viis korterit. Sotsialistlikus Jugoslaavias jäi rahapuudusel realiseerimata idee avada seal kitsarööpmelise raudtee muuseum koos galeriiruumi ja välieksponaatidega. Sajandivahetuseks oli jaamahoone väga halvas seisukorras. Seda kahjustasid nii kaitsemeetodit rikkunud ehitustööd kui ka ebapiisav hooldus, samuti 1990. aastate Bosnia sõda.

2020. aastal otsustati hoone restaureerida ning see siiski muuseumiks kujundada.

Filmid
------

Seal on filmitud kaadreid selliste filmide jaoks nagu "Walter kaitseb Sarajevot" ja "Sarajevo atentaat".

Viited
------

1. ↑

Vaata ka
--------

* Pale raudteejaam

Välislingid
-----------

* Bistriku raudteejaam – pildid, videod ja helifailid Wikimedia Commonsis
Erineva kujuga mustritemplid, mida kasutatakse nahkehistöös
Jumalaema kullatud aupaiste on kaetud puntsitud täpikestest ja rõngakestest ornamendiga
**Puntsimine** on metallesemele või muule materjalile mustri tagumine **puntsi**, kõvast metallist templi abil.

Mustri tegemiseks kasutatakse erineva kujuga puntse, mis asetatakse soovitud kohta ja muljutakse kujutis materjalipinna sisse tugeva vasaralöögiga puntsi pihta. Eesti rahvapäraste ehete kaunistamiseks on kasutatud kolmnurkseid (hundihammasornamendis), täpikese, rõnga, risti, kaare jm kujuga puntse.

Puntsimine muudel materjalidel kui metallil
-------------------------------------------

Puntsidega mustri tekitamine on levinuim metallehistöös, kuid seda kasutatakse ka nahkehistöös tekstuuri või ornamentide tekitamiseks nahale.

13.–15. sajandi maalikunstis kasutati puntse tahvelmaalis kuldtausta, aupaistete jm kullatisega kaetud detailide ornamenteerimiseks, nii et teraline pind peegeldas sädeldes talle langevat valgust. Selline ornamenteeritud kuldtaust gessokrundil oli iseloomulik *trecento* meistritele Itaalias, hiljem ka rahvusvahelises gootikas väljaspool Itaaliat Saksamaa aladel ja Kesk-Euroopas. Kuldtausta töötlemine toimus enne maalimist.

Vaata ka
--------

* Vermimine
* Tsiseleerimine

Viited
------

1. ↑
2. ↑  C. Bachlechner. Technologischer Aufbau von Gemälden. - Skriptum (refereering teosest Nicolaus, Knut, DuMont's Handbuch der Gemäldekunde. Gemälde erkennen und bestimmen, Köln 2003)
**Morf** on üksus, mis on sõnavormi segment. Morfil on püsiv vorm ja ta on seotud püsiva tähendusega. 

Morfid jagunevad järgmiselt:

**Potentsiaalselt vabad morfid** on sellised, millel on potentsiaali olla ise sõnavormid. See ei ole küll alati realiseeritud. 

**Kohustuslikult seotud morfid** ei saa ise olla sõnavormid. 

Vahel on kaks või enam morfi, millel on sama tähendus, täiendavas jaotumises. See tähendab, et need ei saa kunagi ilmneda samas kontekstis ning kahe peale kokku ammendavad nad kõik võimalused, kus morfeem saab esineda. 

Näide:

inglise keele umbmäärane artikkel a/an: **a** esineb siis, kui järgnev sõna algab foneetiliselt konsonandiga, **an** siis, kui vokaaliga. Siinkohal tasub tähele panna sõna "foneetiliselt", sest nt *university* algab kirjapildis vokaaliga, kuid häälduses konsonandiga. Sel juhul on valik, kumba täiendavas jaotamises morfi valida, tingitud foneetiliselt. 

Jaotumine võib olla tingitud ka leksikaalselt või grammatiliselt (nt saksa adjektiivid muudavad vormi vastavalt nimisõnade soole). 

Morfe, mis kuuluvad kindlasse morfeemi ja mis on omavahel täiendavas jaotumises, kutsutakse morfeemi allomorfideks. Iga allomorf on morf.

Vaata ka
--------

* Morfeem

Kirjandus
---------

* Bauer, Laurie (2003) – "Introducing Linguistic Morphology"
**Valdo Mäeste** VR I/3 (kuni 1935. aastani **Valter Bergmann**; 7. jaanuar 1894 Tallinn, Eestimaa – 16. september 1965 Toronto, Kanada) oli Eesti sõjaväelane (major).

Valter Bergmann osales Venemaa keisririigi armee koosseisus Esimeses maailmasõjas ning leitnant Bergmanni autasustati 1915. aastal Püha Georgi ordeni 4. järguga, tegevuse eest "lahingus, kus ta peale roodukomandöri langemist võttis roodu juhtimise üle ja viis mehed rünnakule. Lahingus võeti 53 vangi ja saadi sõjasaagiks kuulipilduja".

Eesti Vabadussõjas osales ta 6. Jalaväepolgus, 12. veebruaril 1920 ülendati alamkaptenist kapteniks ja osalemise eest Vabadussõjas autasustati teda 13. mail 1921 Vabadusrist I järgu 3. liigi ordeniga.

Pärast Vabadussõda jätkas teenistust Eesti sõjaväes: 6. jalaväerügemendis, 7. Jalaväerügemendis, 8. Üksikus Jalaväepataljonis, 7. Jalaväerügemendis, 5. Üksikus Jalaväepataljonis. 1934. aastast 2. Üksikus Jalaväepataljonis kompanii ülemana, 1935. aasta 20. veebruaril ülendati majoriks ning teenis 9. Üksikus Jalaväepataljonis.

1935. aastal nimede eestistamise kampaania ajal eestistas 22. augustil 1935, saksapärase ees- ja perekonnanime Valter Bergmann Valdo Mäesteks.

1938. aasta 1. augustil lahkus Valdo Mäeste Eesti sõjaväe tegevteenistusest 9. Üksik Jalaväepataljonist.

Teises maailmasõjas osales Valdo Mäeste 1941. aastal Eestis moodustatud Saksa vägede tagalajulgestuseks moodustatud 184. Eesti julgestusgrupi 13. sadakonna ülemana. 1942. aasta 1. veebruaril anti major Mäestele Saksa Raudrist, oma üksuse eduka juhtimise eest võitlustes ja ühtlasi avaldati üksustele kiitust ülesnäidatud kohusetruuduse ja vapruse eest.

Valdo Mäeste on maetud Torontosse Westminsteri kalmistule.

Isiklikku
---------

Tema abikaasa oli Maie Mäeste (sünd. Künnapuu).

Viited
------

1. ↑  Järva Teataja Nr.30, 12. märtsil 1942

Välislingid
-----------

* Ohvitseride andmekogu
|  |  |
| --- | --- |
|  |  *See artikkel räägib alevist; Vilniuse linnaosa kohta vaata artiklit Pagiriai (Vilnius)* |

---

**Pagiriai** (žemaidi keeles *Pagėrē*) on alev Leedus Kėdainiai rajoonis Šėta vallas. Alev asub Rudekšna jõe kaldal.

Alevis on põhikool ja raamatukogu. Vaatamisväärsusteks on aastal 1944 valminud katoliku kirik ja surnuaial asuv aastal 1823 valminud kabel.

Ajalugu
-------

XVI sajandil mainiti esimest korda Pagiriai mõisa. Aastal 1626 ehitasid kolm venda Pagiriaisse kiriku. Põhjasõja ajal põles see maha ja asula jäi praktiliselt inimtühjaks.

Kirik taastatui aastal 1742. Aastal 1777 hakkas selle juures tegutsema kihelkonnakool. Aastal 1823 rajasid kohalikud mõisnikud Montvilad surnuaiale kabeli, millest sai nende suguvõsa rahula. Aastal 1876 ehitati vana asemele uus kirikuhoone. Tsaari ajal olid asula venekeelsed nimekujud Погары ja Погиры.

Aastal 1909 hakkas Pogiriais tegutsema esimene ühistule kuuluv meierei Leedu aladel. XX sajandi alguses kasutati küla kohta nimekuju *Pagirys*. Aastal 1944 põles küla maha, tules hävis ka kirik. Nõukogude ajal oli Pagiriai kohaliku sovhoosi keskasula. Asulast sai alev aastal 1972.

Pilte
-----

* Pagiriai kirikPagiriai kirik
* PagiriaiPagiriai
* KoolimajaKoolimaja
* Pagiriai kabelPagiriai kabel
* Torn PagiriaisTorn Pagiriais

Viited
------

1. ↑
2. ↑  Погары. Географическо-статистический словарь Российской империи, Kd. 4 (Павастерортъ — Сятра-Касы). СПб, 1868, 135 lk.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Pagiriai** |

* Alev portaalis vietoves.Lt
Mõisa peahoone 2010. aastal
Mõisa peahoone 2012. aastal
**Zaļenieki mõis** (läti keeles *Zaļenieku muiža* või *Zaļā muiža*, saksa keeles *Grünhof*) on mõis Lätis Jelgava piirkonnas Zaļenieki vallas Zaļeniekis. 

Zaļenieki oli üks varasemaid ordu mõisasid selles piirkonnas. Mõisa mainitakse esimest korda 1541. aastal, mil mõis anti Hermann Heikingile. Varasemate omanike seas oli ka Gotthard Kettler ja Evald von Kleist. Aastal 1689 mainitakse mõisa kui Kuramaa hertsogi jahilossi. Mõisa peahoone on üks varasemaid klassitsistlikus stiilis hooneid piirkonnas. Ernst Johann von Biron tellis 1766. aastal arhitekt Bartolomeo Rastrellilt mõisale projekti, aga arhitekti surma tõttu jäi see tal lõpetamata. 1768. aastal alanud ehitustööd lõppesid 1775. aastal, tööde lõpetamist juhatas Rastrelli assistent, taanlasest arhitekt Severin Jensen. Rastrelli mõjul on mõisa juures siiski märgata veel paljusid barokseid elemente.

Mõis vahetas korduvalt omanikke. See on kuulunud Alexander von Württembergile, Alexis von Schepingile, Alexandra Lievenile, Karl Theodor von Medemile. Aastast 1920 tegutseb mõisa peahoones kool.

Kolmekümnest kõrvalhoonest on paljud tänapäevani säilinud. Alles on tallid, moonakate ja teenijate majad, pruulikoda. Mõisa juures on 27,7 ha suurune vabakujundusega park, mis sai alguse 17. sajandil rajatud puuviljaaiast. Pargis kasvavad vahtrad, viirpuud, pajud, võõrliikidest hall pappel, alpi seedermänd, Euroopa nulg.

* ZaļeniekiZaļenieki

Välislingid
-----------

|  |  |
| --- | --- |
|  | Pildid, videod ja helifailid Commonsis: **Zaļenieki mõis** |

* Zaļenieki mõis
* Video mõisast
**Vale S.A.** on Brasiilia päritolu mäendusettevõte. 

Ettevõte tegeleb muu hulgas nikli, rauamaagi, mangaanimaagi, alumiiniumi, vase ja kivisöe kaevandamisega, kuid tegutseb ka väetiste valdkonnas.

Vale aktsiad on noteeritud São Paulo börsil, New Yorgi börsil, Pariisi börsil, Hongkongi börsil ja Madridi börsil.

Ettevõtte tegevjuht on Murilo Ferreira ja finantsjuht Fabio Barbosa.

Ettevõte asutati 1942 Rio de Janeiros ning on praegu suuruselt teine ​​kaevandusettevõte maailmas.[*viide?*]

Finantsnäitajad ja majandustulemused
------------------------------------

2011. aastal oli kontserni käive esialgsete tulemuste järgi 60,4 miljardit USA dollarit, ärikasum 30,1 miljardit USA dollarit, puhaskasum 22,9 miljardit USA dollarit ja varade maht bilansis 128,7 miljardit USA dollarit. Kontsernil oli 2011. aastal 134 000 töötajat.

Aastal 2010 oli kontserni 58,99 miljardit USA dollarit ja puhaskasum 22,65 miljardit USA dollarit.

Viited
------

1. ↑  Preliminary Results 2011[*alaline kõdulink*]. Ettevõtte koduleht.
2. ↑  Vale vai contratar 40 mil pessoas ate 2015
3. ↑  Vale. Forbes Global 2000. (Kasutatud 23. aprillil 2012.)

Maailma suuremad kaevandusettevõtted

Aluminum Corporation of China
– Anglo American
– Anglo American Platinum
– AngloGold Ashanti
– Antofagasta
– Barrick Gold
– BHP Billiton
– Codelco
– Freeport-McMoRan
– Glencore
– Goldcorp
– Hindalco Industries
– Impala Platinum
– The Mosaic Company
– Newcrest Mining
– Newmont Mining
– Norilski Nikel
– Potash Corporation of Saskatchewan
– Rio Tinto Group
– Shenhua Group
– Southern Copper
– Vale S.A.
**Imago** (ka *imidž*; ladina keeles 'pilt, kujutis, kujutlus') on ühiskonnas kujunenud pilt kellestki või millestki.

Imagot kujundatakse imagoloogi sihipärase töö käigus, mille tööriistadeks on suhtekorraldus, propaganda ja reklaam ning teised turundusvaldkonnas tuntud hoovad. Imagoloogi töövahenditeks on nii reklaamiettevõtted, PR ettevõtted, kui ka objekti olemust ja sisekultuuri mõjutavad hoovad. Imagoloogi töö eesmärk on kujundada objektist uus teisenenud kujutluspilt ehk imago. Imago võib sisaldada nii reaalseid kui ka loodud imaginaarsete kujundite (neid, mida tegelikult ei ole) omadusi.

**Imagoloog**

Spetsialist, kes on õppinud imagoloogiat.

**Imago ja kuvand**

Tänapäeval leidub imago ja kuvandi kohta mitmesuguseid seisukohti. Lääne erialakirjanduses tähistatakse terminiga *image* objekti kuvandit, mis luuakse meie psüühikas objekti iseloomulike tunnuste alusel. Seega on termin *image* laiem, kui lihtsalt „objekti kuvand" – see hõlmab peale väliste, nähtavate tunnusjoonte ka nähtamatuid.

„Kuvand" ja „imago" pole sünonüümid – imago on kuvandi liik. Täpsemini, imago on iseloomulik subjektile, mitte igale nähtusele. Mõistete „kuvand" ja „imago" sisu uurib lähemalt imagoloogia.

Objekti imago
-------------

Objekti imago on emotsionaalse ja ratsionaalse tunnetuse käigus kujunenud pilt, mille inimesed kujundavad selle alusel, kuidas nad on objekti kuvandi (inimene, organisatsioon, süsteem jne) selle ühe või teise tunnusjoone järgi kujundatud pildi oma psüühikas vastu võtnud.

Riigi imago
-----------

Igal riigil on siseimago (kodanikele) ja välisimago (avalikkusele).

Riigi imago on seotud paljude sotsiaalpsühholoogiliste aspektidega, nagu inimestevaheliste suhete, suhtumiste, stereotüüpide ja eelarvamuste, kommunikatsiooni ja mõjutamise, avaliku arvamuse, massimeedia, sotsiaalse interaktsiooni ja konformsuse, isiksuse ning sotsiaalse tajuga. Iga kategooria peegeldab nii riigi sise- kui ka välisimagot.

Organisatsiooni imago
---------------------

Organisatsiooni imago on see, kuidas inimesed tajuvad organisatsiooni. See on ettekujutus, mille kujunemist mõjutavad nii organisatsioonikäitumine ja kommunikatsioon kui ka tajuja suhtumine organisatsiooni. Imago põhjal eristavad inimesed üht organisatsiooni teisest.

Imagot mõjutavad tegurid:

1. Organisatsiooni rahaline olukord
2. Organisatsiooni ajalugu, traditsioonid ja maine
3. Juhi isiksus
4. Avalikustamine – reklaamist tulenev kuulsus
5. Sotsiaalne vastutus ühiskonna ees
6. Organisatsiooni juhtimine
7. Organisatsiooni identiteet
8. Tegevuste ja suhete eetilisus
Mõisamõtsa loodusala ja Paganamaa maastikukaitseala
**Paganamaa maastikukaitseala** on maastikukaitseala Võrumaal Rõuge vallas Pähni, Tagakolga, Liguri ja Paganamaa külas. Kaitseala pindala on 1030 hektarit.

Eriilmeline maastik võeti kaitse alla 1962. aastal. Maastikukaitseala praegused piirid kinnitati 1996. aastal. 

Paganamaa maastikukaitseala tähelepanuväärseimad loodusobjektid on Piiriorg ja sellega seotud järvedeahelik, Peeli jõgi, metsa- ja niidukooslused ning loodus- ja pärandkultuurmaastik vaheldusrikkal mõhnastikureljeefil.

Kaitsealal on kaks sihtkaitsevööndit ja üks piiranguvöönd.

* Vaade Piiriorule ja telkimisplatsile vaatetornistVaade Piiriorule ja telkimisplatsile vaatetornist
* Peeli jõgiPeeli jõgi
* Paganamaa LiivajärvPaganamaa Liivajärv
* KikkajärvKikkajärv
* PuukujuPuukuju

Viited
------

1. ↑  Paganamaa maastikukaitseala keskkonnaportaalis

Välislingid
-----------

|  |  |
| --- | --- |
|  | Pildid, videod ja helifailid Commonsis: **Paganamaa maastikukaitseala** |

* Paganamaa maastikukaitseala kaitse-eeskiri
**Hermitage Capital Management** on investeerimisfond ja varahaldusettevõte, mis on spetsialiseerunud arenevatele turgudele. Ettevõtte asutasid 1996. aastal William Browder ja Edmond Safra.

Hermitage Capital investeeris suurtesse Venemaa ettevõtetesse, nõudis neilt läbipaistvust ja võitlust korruptsiooniga ettevõtete sees. Hermitage oli üks suuremaid välisinvestoreid Venemaal.

Ettevõtte asutaja William Browder kuulutati 2005. aastal ohuks Venemaa riiklikule julgeolekule ja tal keelati riiki sisenemine. Venemaa süüdistab ettevõtet, selle juhti Browderit ja tema kaastöölisi maksudest kõrvalehoidmises. Browderi väitel hakati teda Venemaal taga kiusama pärast seda, kui ta tuli välja süüdistusega raha kõrvaletoimetamisest Venemaa riigikassast. Browder süüdistab Venemaa miilitsatöötajaid ja maksuametnikke pettuses, korruptsioonis, dokumentide võltsimises ning Hermitage'i varade omastamises. Hermitage'i väitel on 2007. aasta juunis Venemaa Siseministeeriumi ametnike poolt Hermitage Moskva kontorist ära võetud dokumente kasutatud kolme fondi omandisuhte ümberregistreerimiseks ja 230 miljoni dollari suuruse võltsitud maksutagastuse hankimiseks.

2009. aasta novembris suri kahtlastel asjaoludel eeluurimisvanglas Browderi juriidiline esindaja ja nõuandja Sergei Magnitski, keda oli 11 kuud süüdistuseta kinni peetud. Magnitski enda kirjade kinnitusel keelati talle Butõrka vanglas meditsiiniabi. Hermitage'i väitel on peaprokuratuur Juri Tšaika juhtimisel Magnitski surma uurimist takistanud. Hermitage'i kaastöölisi on Venemaal pekstud ja röövitud.

Viited
------

1. ↑
2. ↑
**Inspectah Deck** (sünninimega **Jason Hunter**; sündinud 6. juulil 1970) on Ameerika Ühendriikide räppar, muusikaprodutsent, näitleja ning räppgrupi Wu-Tang Clan liige.

Ta pole küll jõudnud lüüa läbi muusikas nii hästi kui bändikaaslased Ol' Dirty Bastard ja Method Man, kuid tema tähtsust selle bändi loomisel ei saa sugugi alahinnata. Wu-Tangi debüütalbumil "Enter the Wu-Tang (36 Chambers)" tegi ta oma esimesed lood ja aitas kaasa ka bändiliikmete sooloprojektides. Peale selle on Inspectah Deck välja andnud neli enda sooloplaati, kuid neil pole erilist müügiedu olnud.

Isiklikku
---------

Inspectah Deck sündis ja kasvas üles Bronxi linnas, aga peagi kolis Staten Islandile, kus elasid ka teised Wu-Tangi liikmed. Ta on üks Wu-Tang Clani vähem tuntud liikmeid, hoolimata oma väga headest räppimis- ja produtseerimisoskustest. Sündides Jason Hunteri nimega, sai ta oma vaikse iseloomu tõttu hüüdnime Deck.

### Diskograafia

* "Uncontrolled Substance", 5. oktoober 1999
* "The Movement", 10. juuni 2003
* "The Resident Patient", 25. juuli 2006
* "The Rebellion"

**Singlid**

* 1998 "REC Room"
* 1999 "Forget Me Not"
* 1999 "Show N Prove (Power of God)"
* 1999 "Word on the Street" b/w "Movas & Shakers"
* 2003 "The Movement" b/w "City High"
* 2003 "He's a Rebel" b/w "Big City"
* 2003 "Bump & Grind" b/w "Vendetta"
Insener Robert Fultoni marmorkuju Kapitooliumis. Skulptor Howard Roberts (1889)
**Insener** (prantsuse keeles *ingénieur*, ladina keelest *ingenium* 'kujutlusvõime, leidlikkus') on kõrgharidusega tehnikaspetsialist, kes kavandab, arendab, konstrueerib või kontrollib ehitustarindeid või tehnilisi seadmeid ning süsteeme, projekteerib ja korraldab nende valmistamist.

Insenerid töötavad peamiselt tööstuses, kuid nende osatähtsus on suur ka teaduses, eriti inseneriteaduste alal, ja kõrghariduses, kus toimub põhiline inseneride koolitus.

Ajalugu
-------

Esialgu nimetati insenerideks sõjamasinate ehitajaid. 16. sajandil hakati Itaalias eristama sõjaväe- ja ehitusinsenere. Hollandis, hiljem ka Inglismaal ja teistes Euroopa maades laienes inseneri nimetus sildade ja teede ehitajaile. Esimesed tehnikaõppeasutused, mis hiljem kujunesid kõrgkoolideks, asutati 17. sajandil Kesk- ja Lääne-Euroopas.

### Eesti

Eestis algas inseneride ettevalmistamine 17. septembril 1918, kui Eesti Tehnika Selts asutas ETS-i tehnilised erikursused, mis 1919. aasta sügisel nimetati ümber Tallinna Tehnikumiks. Õppida sai masinaehitust, elektrotehnikat, laevaehitust, hüdrotehnikat, ehitust ja arhitektuuri.

Aastal 1921 asutati Eesti Inseneride Ühing. Ühingu liikmete arv hakkas kiiresti kasvama, juba järgmisel aastal oli ühingus 100 liiget, kes jagunesid järgmiselt: insener-tehnolooge ja -mehaanikuid 32, teedeinsenere 20, ehitusinsenere 15, arhitekte 10, mäeinsenere 8, elektriinsenere 7, laevaehitajaid 3, keemikuid 2 ja muude erialade esindajaid 3.
1923. aasta välja antud kutseõiguste seadusega Tallinna Tehnikumi lõpetanud inseneride ja diplomeeritud inseneride õigused peaaegu võrdsustati ning aastast 1935 on kutsenimetus "insener".

Riigivanema seadusega 15. septembrist 1936 nimetati Tallinna Tehnikum Tallinna Tehnikainstituudiks. Sinna toodi Tartu ülikoolist üle sealne, vaid kaks aastat tegutsenud tehnikateaduskond. Seadus sätestas, et tegemist on tehnilise ülikooliga, kus avati kolm osakonda: ehituse, keemia ning mehaanika ja mehaanilise tehnoloogia osakond. Pooleteise aasta pärast, 1. jaanuarist 1938 jõustunud ülikooliseadusega nimetati Tehnikainstituut Tallinna Tehnikaülikooliks, kus oli kaks teaduskonda: ehitus- ja mehaanikateaduskond ning keemia- ja mäeteaduskond.

Tuntud insenere
---------------

* Louis Blériot
* Eugène Freyssinet
* Thomas Alva Edison
* Gustave Eiffel
* Gottlieb Daimler
* Al-Jazarī
* Rudolf Diesel
* Willy Messerschmitt
* Ferdinand Porsche
* Carl Wilhelm Siemens
* Guillaume Henri Dufour
* John Loudon McAdam
* Nikola Tesla
* Leonardo da Vinci
* Sergei Koroljov
* Wernher von Braun
* Vint Cerf
* Henry Ford
* Claude Shannon
* Igor Sikorsky

Vaata ka
--------

|  |  |
| --- | --- |
|  | Tsitaadid Vikitsitaatides: **Insener** |

* Inseneride loend
* Inseneri kutse
* Aasta insener

Viited
------

1. 1 2  ENE, 3. köide, Kirjastus Valgus:Tallinn, 1988, lk 644
2. 1 2  TTÜ ajalugu Tallinna Tehnikaülikool
3. ↑  Vahur Mägi *Nägus ja kebja*. Tallinna Tehnikaülikooli Kirjastus: Tallinn, 2001, lk 34-35
**Bitlisi provints** (kurdi keeles *Bedlis*, armeenia keeles Բաղէշ) on 1. järgu haldusüksus (provints) Kagu-Türgis. Provintsi keskus on Bitlis.

Haldusjaotus
------------

* Ahlat (kurdi: *Xelat*)
* Adilcevaz (kurdi: *Elcewaz*)
* Bitlis (kurdi: *Bilîs*)
* Güroymak (kurdi: *Norşin*)
* Hizan (kurdi: *Vestan*)
* Mutki (kurdi: *Motki*)
* Tatvan (kurdi: *Tetwan*)

Viited
------

1. ↑  Population of provinces by years - 2000-2018, vaadatud 9.03.2019.

Välislingid
-----------

* Bitlisi provintsi koduleht (türgi keeles)

Türgi provintsid

Adana **·**  Adıyaman **·**  Afyonkarahisar **·**  Ağrı **·**  Aksaray **·**  Amasya **·**  Ankara **·**  Antalya **·**  Ardahan **·**  Artvin **·**  Aydın **·**  Balıkesir **·**  Bartın **·**  Batman **·**  Bayburt **·**  Bilecik **·**  Bingöl **·**  Bitlisi **·**  Bolu **·**  Burdur **·**  Bursa **·**  Çanakkale **·**  Çankırı **·**  Çorum **·**  Denizli **·**  Diyarbakır **·**  Düzce **·**  Edirne **·**  Elazığ **·**  Erzincan **·**  Erzurum **·**  Eskişehir **·**  Gaziantep **·**  Giresun **·**  Gümüşhane **·**  Hakkâri **·**  Hatay **·**  Iğdır **·**  Isparta **·**  İstanbul **·**  İzmir **·**  Kahramanmaraş **·**  Karabük **·**  Karaman **·**  Kars **·**  Kastamonu **·**  Kayseri **·**  Kilis **·**  Kırıkkale **·**  Kırklareli **·**  Kırşehir **·**  Kocaeli **·**  Konya **·**  Kütahya **·**  Malatya **·**  Manisa **·**  Mardin **·**  Mersin **·**  Muğla **·**  Muş **·**  Nevşehir **·**  Niğde **·**  Ordu **·**  Osmaniye **·**  Rize **·**  Sakarya **·**  Samsun **·**  Şanlıurfa **·**  Siirt **·**  Sinop **·**  Şırnak **·**  Sivas **·**  Zonguldak **·**  Tekirdağ **·**  Tokat **·**  Trabzon **·**  Tunceli **·**  Uşak **·**  Van **·**  Yalova **·**  Yozgat